

بسم الله الرحمن الرحيم
السلام عليكم ..
اليوم ببدأ اطرح اول روايه لي واتمنى تنال اعجابكم .. بصراحه انا احب الروايات بس هذي تجربتي الاولى في الكتابه والمهاره .. الروايه تضم دولين هم " الكويت والسعوديه "
واذا شقت تفاعلكم ان شاء الله بكتب البارت الاول ..


البارت الاول ..
كانوا قاعدين بالغرفه كافين خيرهم شرهم عن الدنيا .. وشويات الا داخله عليهم الدكتوره ..
الدكتوره : ي الله ي بنات كل وحده ع فراشها باجر مدارس
البنات ولاا كانهاا تتكلم .. الي قاعده ع الروايه والي يلعبون اونو والي يسولفون والي ع فونها والي نشوف تلفزيون
الدكتوره : هي اكلمكم انا ردوا علي
......: بنات تصرفوا معاها لا تطلع لهاا ام العبيد " يعني جنونها "
......: مالج شغل فيها مرام تكلمم نفسها
مرام : مع نفسج .. ي متخلفه " الدكتوره بطلت عينها ع كبرها "
وعصبت قامت سحبت اللابتوب و الاونو والايبادات والفونات .. والبنات قاعدين ببرود اول ما خلصت ما وعت ع نفسها الا تسمع ازعاج برا اغاني وطبل..
مرام تغني :حظي عجاجه والحبايب قراطيس
دانه تكممل : من يمسك القرطاس وقت العجاجه
اماني تكمل : يا حظي ي الي دايم الدوم معكوس
وداد تكمل : ما ادري قراده حظ ولا وراثه
هنا المديره طلعت وهي معصبه .. " المديره لها شخصيه بس ما تقدر تهز البنات "
كت :
افهمكم ..
البنات الحين في ميتم ,, هم 9 بنات كلهم قروب واحد .. الميتم يطل ع البحر يتكون من 3 اركان : شباب , بنات ,ذوي الاحتياجات الخاصه ..
قسم البنات و الشباب فيه كل واحد اكثر من 20 شخص .. قسم البنات ابطالنا فيه الي هم الـ9 بنات ,و اما الشباب فيه قروب راح نتعرف عليهم
وقسم ذوي الاحتياجات الخاصه فيه يمكن 10 اشخاص بس مالهم دور كلش ب الروايه ..
نكممل ..
المديره تصرخ : كل وحده ع غرفتها الحين بسرعه ..
البنات عناد فيها تربعوا ع الارض ..
اماني: انتي هيه ي العجوز لا تصرخين بعد فيها حيل هي وراسها " عنت الله ع ذي الخشه "
المديره فتحت عيونها ع وسعها .. والبنات ميتين من الضحك ويصفقون لامون .. أي أي كفو كفو ي الذيبه
الدكتوره: ي استاذه اروح انادي المدير " مدير الميتم "
عاليه : فيج خير روحي وجيبيه وربي لانشيب راسه ونطلع له قرون ونخليه يمشي يكلم نفسه وانتوا معاه
المديره : بلا قلة ادب و يا الله كل وحده ع غرفتها ..
رهف : والله ي مودمزيل مديرهه هذي تربيتج ازرع تحصد
المديره انربط لسانها م عرفت ش تقول ؟
وداد : ابنشدكك عن جبهت (ن)طارت ل باريس هي وصلت ولالا ؟
البنات من كثر م انقص وجه الابله .. كل وحدهه طاحت ع الثانيه
روان : ههههه آهه ههههههه بطني ههههه
مروهه : والله عاد كيفنا الدار دارنا وين ما بغينا نطس طسينا ان شاء الله جهنم الحمراء ي ربي الا تحشرين خشمج ب السالفه
المديره راسها يطلع منه دخان ..
المديره بصراخ ما هز ولا شعره من البنات : قوموا ع غرفكم
لدرجه انه قسم البنات كلهم قاموا وعرفوا انه القروب مهبل فيهم كالعاده
طبعا تتسألون وين الدكتوره , الدكتوره من كثر ما شيبوا راسها راحت تنام
وبكذا اكون خلصت البارت الاول اذا عجبككم ان شاء الله راح اكممل البارت الي وراهه
اتمنى ما تزعلون


طرح في قمة الروعه
يعطيك العافيه وما قصرتي
أشكرك
أسلوبك بالطرح جميل جداً ورائع
أعجبني أسلوب بصراحه
أهنيك أستمري بأنتظار البارت الجديد
..
وسجليني عندك متابع دائم لروياتك
عاد أنا أحب الرويات
تقبلي مروري / محمود
لا خلا ولا عدمم ..
هذا من ذوقك الراقي ..
ان شاء الله ع وصول ..


البارت الثاني ...
الدكتوره والمديره والدكتوره الثانيه والبنات الثانيات ،، ب الغرفه عند البنات ،
"البنات كل يوم ينامون بغرفه وحده منهم " يحولون يقومونهم بس لا حياهه لمن تنادي ..
اوصف لكم اشكال البنات ...
"مروه ومرام وحده ايدها صاكهه بطن الثانيه .. رجل دانه فوق بطن وداد .. وداد صاكهه اماني طراق محترم .. روان منبطحه ع بطنها .. فاطمه فاكهه فمها ومتكتفه ورجل بشرق ورجل بغرب .. ورهف وعاليه .. عاليها رجلها ع فم رهف ورهف رجلها رافعتها بالجدار "الطوفه" والتكيف ع 16
نرجع ..
كل ما قوموا وحده ي اما انها تروح تنام بمكان ثاني اول تدعم الطوف او تنامم ب الحمام"عزككم الله " ..
الدكتوره : ي الله ي بنات قوموا ..
فاطمه:اقول طسي مو فاضين لج من صباح الله خير ..
مروه : الناس تصبح بوجيهه سنعهه واصوات تفتح الناس احنا ي بنات ي قراده حظنا مع هالاصوات والوجيهه
عاليه : ي عيشتن قشرا
رهف: هي انتي والسنافر الي معاج اطلعي برا لا وربي اعفس البيت عليكم
المديره : يعني ما تبون تتداومون
البنات بصوت واحد :لا .. واقضبي الباب .. بعد ما طلعوا .. البنات بسرعه فزوا
الي تقفل الباب ..والي تلبس .. والي ب الحمام "عزكم الله "
المهم .. بعد ماخلصوا تقسموا كل وحدهه ماشيه ع الخطهه ..
ي ترى السؤال الحين .. شنو هي الخطه ؟ وشنو ناويين عليه ؟
مرام ومروه بعد مالبسوا .. طلعوا بسرعه راحوا غرفه المديرهه ..
رهف وعاليه راحوا يراقبوت الممرات
وداد واماني راحوا يتأكدون السياره موجوده ولالا ؟
فاطمه ودانه رحوا يسوون للقروب حليب شاي ..
روان راحت تلهي الشغالات والدكتورات والمديره لا ينتبهون عليها ..
خلونا نشوف ..:
مرام ومروه .. ليش راحوا غرفه المديره ..
والباقي ليش قاعدين يشون كذا ؟
نروح اول شئ لمروه ومرام .. دخلوا الغرفه وقعدوا يدورون ع الجنطه .. لما لقوها .. بطلوها واخذو .. وناقزوا من الوناسه لان الي ببالهم راح يبنجح بالي بيدهم .. وطلعوا
رهف وعاليه .. يفرون ب الممر ويطبلون !
وداد واماني تأكدوا انه السياره موجوده ونقزوا من الفرحه نفس سبب فرحه مرام ومروه
روان بعد ما شفت كل وحدهه منهم خلصت شغلتها استأذنت منهم وجت الغرفه عند البنات ..
لبسوا وخلصوا .. "ملابس طلعه" طبعا ب الكويت " وداد عبايه .. اماني وفاطمه ودانه وروان بدل مع حجاب .. مرام ومروه ورهف وعاليه مو متحجبين بس بدل "
وداد اخذت المفتاح وطلعت شغلت السياره .. ع ما تحتر .. والبنات لحقوها " طبعا كلهم نطوا من الدريشه ..
وحطوا البنات مكانهم مخاد , وقفلوا الباب وكتبوا ع ورقه " لحد يفكر يقرب من الغرفه او يمر من جنبها متى م حبينا نقوم قمنا ولاترى عفسانكم وانتوا تعرفونا " ..
نخليهم شويات ..
عند القسم الثاني ..
بالمدرسه ..
........:ي شباب ترى طفش لونا نهج ..
........:أي والله يوسف ملل
يوسف :وانتوا مامليتوا ؟
تركي :وقسم زهق ملل طفش كل ابو امهم ..
ناصر :انزين شرايكم ننحاش ؟ ,, انا اليوم الصبح شقت البنات قالوا لي انهم بينحاشون اليوم من الميتم ..
فزوا الشباب "يوسف .. مشاري .. تركي :قول والله
ناصر مستغرب : والله
مشاري :................................................. ......................................
ادري انه قصير العوض ان شاء الله لا رجعت .. سوري ..
"استغفر الله .. سبحان الله وبحمده .. سبحان الله العظيم .."